Heraclea Pontica

Heraclea PonticaPlin., nat. 27.4. (Turcice: Karadeniz Ereğli sive Bender Ereğli, Graece: Ἡράκλεια ἡ Ποντική) est urbs in Bithynia sita ad Ponti Euxini litus, circiter anno 560 a.C.n. inter Amastrim ab oriente et Calchedonem ab occidente a colonis Megarensibus condita. Civitas modicae magnitudinis fuit, sed quia gentem indigenam Maryandinum subegerant eisque remigibus utebantur magna classe pollebat.Aristoteles, Politica VII.6.8. Xenophon, Anabasis V.6.10. Constitutio modo oligarchica, modo democratica fuit prout factio altera alteram viceratː res novae plures enim fuerunt. Inter 364 et 352 a.C.n., Clearchi tyrannidem quoque experta est,Jason Harris, "Scholarship and leadership on the Black Sea: Clearchus of Heraclea as (un)enlightened tyrant", 2017 qui Platonis et Isocratis discipulus Athenis fuerat.

 Incolae noti 
 Herodorus Heracleotes, mythographus, saec. VI/V a.C.n.
 Zeuxis Heracleotes, pictor, saec. V a.C.n.
 Heraclides Ponticus, philosophus Graecus, Platonis discipulus, saec. IV a.C.n.
 Dionysius Heracleotes, tyrannus Heracleae, saec. IV a.C.n.
 Memnon Heracleotes, historicus, saec. I p.C.n.

 Fontes 
Aristoteles, Politica  V.5.3, V.6.3, V.6.7, VII.6.8

 Notae 

 Plura legere si cupis 
 Virginie Davaze, Memnon, historien d'Héraclée du Pont : commentaire historique, 2013 (Dissertatio academica)
Stanley Mayer, Outpost of Hellenism : the emergence of Heraclea on the Black Sea, University of California press, 1976 Nonnullae paginae apud Guglum librorum Recensio critica

Nexus externi

!
Categoria:Portus Ponti Euxini